Diari Oficial de la Generalitat Valenciana


Sumari del DOGV 5878, del 24-10-2008 (2008/12351)

RESOLUCIÓ de 8 de setembre de 2008, de la consellera de Cultura i Esport, per la qual concedeix l'ajuda per al finançament de les despeses de digitalització de la documentació històrica de l'arxiu del Reial Col·legi Seminari del Corpus Christi de València.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5878

Data del DOGV
:   24-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12847


Data del document
:   08-09-2008

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * protecció del patrimoni
    * arxiu
    * patrimoni cultural
    * suport econòmic
    * ajuda pública

RESOLUCIÓ de 8 de setembre de 2008, de la consellera de Cultura i Esport, per la qual concedeix l'ajuda per al finançament de les despeses de digitalització de la documentació històrica de l'arxiu del Reial Col·legi Seminari del Corpus Christi de València. [2008/12523]  
La Llei 15/ 2007, de 27 de desembre, de la Generalitat, de Pressupostos per a l'exercici 2008, estableix la línia T7221000 del programa 452.10, «Llibre, arxius i biblioteques», en la qual s'assigna un import de 30.000 euros al Reial Col·legi Seminari del Corpus Christi per a col·laborar en la conservació i la difusió del patrimoni documental valencià mitjançant la digitalització del seu arxiu.  
Aquesta línia nominativa no necessita notificació a la Comissió Europea, d'acord amb els articles 1.4 i 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa ni el del falsejament de la competència, i no afectar així els intercanvis comercials entre els estats membres de l'apartat 1 de l'article 87 del Tractat Constitutiu de la Comunitat Europea.  
En virtut del que disposa l'article 22.2.a) de la Llei 38/2003, de 17 de novembre, General de Subvencions; l'article 65 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions i els articles 40.3, 45.a) i 47.3 del Decret legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública.  
Vistos els preceptes invocats i els altres generals de pertinent aplicació, resolc:  
Primer  
Concedir a favor del Reial Col·legi Seminari del Corpus Christi la quantitat de 30.000 euros, a càrrec de la línia de transferència corrent T7221000, «Digitalització de la documentació històrica de l'arxiu del Reial Col·legi Seminari del Corpus Christi de València», aplicació pressupostària 71.08.90.377.23.  
Segon  
El lliurament de la quantia a què es refereix el punt anterior s'efectuarà d'una sola vegada. En tot cas, l'import del pagament serà igual a la quantitat correctament justificada, sense que puga ser superior a l'import de la subvenció concedida.  
Per a realitzar el pagament, l'entitat beneficiària haurà de presentar la justificació de l'activitat finançada abans de l'1 de novembre de 2008.  
València, 8 de setembre de 2008.- La consellera de Cultura i Esport: Trinidad M. Miró Mira.